b"\n_START_ARTICLE_\nTrofonios\n_START_PARAGRAPH_\nTrofonios (gresk: \xce\xa4\xcf\x81\xce\xbf\xcf\x86\xcf\x8e\xce\xbd\xce\xb9\xce\xbf\xcf\x82) var i henhold til gresk mytologi en helt, daimon eller gud, det uklart hva som er tilfelle, og hadde en rik mytologisk tradisjon og en orakelkult i Livadia i Boiotia.\n_START_SECTION_\nEtymologi og parallelle kulter\n_START_PARAGRAPH_\nNavnet er etymologisk avledet fra \xcf\x84\xcf\x81\xce\xad\xcf\x86\xcf\x89, trefo, \xc2\xab\xc3\xa5 ale opp, oppfostre, ern\xc3\xa6re\xc2\xbb. Strabo og flere inskripsjoner viser til ham som Zevs Trefonios. Flere andre ktoniske zevser med tilsvarende titler er kjent fra den greske verden, blant annet Zevs Meilikhios (\xc2\xabhonningpreget\xc2\xbb eller \xc2\xabvennlige\xc2\xbb Zevs), og Zevs Khthonios (\xc2\xabZevs under-jorda\xc2\xbb)._NEWLINE_Tilsvarende konstruksjoner er ogs\xc3\xa5 funnet i den romerske verden, eksempelvis en helligdom ved Lavinium i Lazio dedikert til \xc3\x86neas under tittelen Iuppiter Indiges (\xc2\xabJupiter i-jorda\xc2\xbb).\n_START_SECTION_\nTrofonios i mytene\n_START_PARAGRAPH_\nI gresk mytologi var Trofonios s\xc3\xb8nn av Erginos. I henhold til homeriske hymner var han en s\xc3\xb8nn av Apollon. Han bygget Apollons tempel ved orakelet i Delfi sammen med hans bror Agamedes. Straks det var bygget ferdig fortalte orakelet br\xc3\xb8dre \xc3\xa5 gj\xc3\xb8re hva enn de \xc3\xb8nsket \xc3\xa5 gj\xc3\xb8re i seks dager, og p\xc3\xa5 den syvende ville deres st\xc3\xb8rste \xc3\xb8nske bli b\xc3\xb8nnh\xc3\xb8rt. De s\xc3\xa5 gjorde og ble funnet d\xc3\xb8de p\xc3\xa5 den syvende. Utsagnet \xc2\xabden som er elsket av gudene d\xc3\xb8r unge\xc2\xbb kommer fra denne fortellingen._NEWLINE_Alternativt, i henhold til geografen Pausanias, bygget de et skattekammer (med en hemmelig inngang som kun de kjente til) for kong Hyprieus av Boiotia. Ved \xc3\xa5 benytte den hemmelige inngangen stjal de Hyprieus' formue. Han kjente til tyveriet, men ikke hvem tyven var og la derfor ut en felle. Agamedes ble fanget i den, og da skar Trofonios av brorens hode slik at Hyprieus ikke skulle gjenkjenne tyven. Trofonios flyktet til hulen ved Livadia og forsvant for alltid._NEWLINE_Trofonios\xe2\x80\x99 hule ble ikke gjenoppdaget f\xc3\xb8r livadierne ble syke av en pest og da konsulterte orakelet i Delfi. Pythia fortalte dem at en helt uten navn var rasende for \xc3\xa5 bli oversett og at de burde finne hans grav og tilby ham offer og \xc3\xa6resbevisninger. Flere s\xc3\xb8k etter graven ble ikke kronet med hell og pesten fortsatte helt til en gjetergutt fulgte et spor av bier fram til et hull i bakken. Istedenfor honning fant han en daimon og Livadia overvant pest og fikk samtidig et orakel._NEWLINE_Den barnl\xc3\xb8se Xuthus i Evripides\xe2\x80\x99 drama Ion konsulterer Trofonios p\xc3\xa5 vegen til Delfi._NEWLINE_Apollonios fra Tyana, en legendarisk vismann og s\xc3\xa5kalt klarsynt i den sene antikken bes\xc3\xb8kte en gang helligdommen og fant ut at Trofonios var i henhold til filosofi en som trofast st\xc3\xb8ttet de pytagoreiske doktriner._NEWLINE_Den romerske historikeren Plutarks verk De Genio Socratis redegj\xc3\xb8r for en omfattende dr\xc3\xb8mmevisjon som handler om kosmos og etterlivet og den er antatt \xc3\xa5 ha skjedd ved Trofonios\xe2\x80\x99 orakel.\n_START_SECTION_\nTrofonios i kulten\n_START_PARAGRAPH_\nPausanias, i hans redegj\xc3\xb8relser fra Boiotia (9.39), omtaler mange detaljer om Trofonios\xe2\x80\x99 kult. Hvem som hadde \xc3\xb8nske \xc3\xa5 konsultere orakelet m\xc3\xa5tte bo i et eget hus for en rekke dager, bade i elven Herkyna og spise egen, offermat. Han ville deretter ofre, dag for dag, til en rekke guder, blant annet Kronos, Apollon, Zevs kongen, Hera vognkj\xc3\xb8reren, og Demeter-Europa. Om natten ville han v\xc3\xa6re et svart offer i en avgrunn hellig for Agamedes, drikke fra to elver kalt Lethe og Mnemosyne, og deretter stige ned i en hule. Her ville de fleste som konsulterte orakeltet bli skremt fra vettet og glemme helt deres oppleverer n\xc3\xa5r de til slutt kom opp._NEWLINE_Senere vil vedkommende bli gitt plass i en stol til Mnemosyne hvor prestene i helligdommen ville nedtegne hans fantaseringer og komponere et orakelsvar fra det.\n_START_SECTION_\nTrofonios i den klassiske tradisjonen\n_START_PARAGRAPH_\n\xc2\xab\xc3\x85 stige ned i Trofonios\xe2\x80\x99 hule\xc2\xbb ble et velkjent m\xc3\xa5te \xc3\xa5 si \xc2\xab\xc3\xa5 lide stor frykt\xc2\xbb: denne talem\xc3\xa5ten er hentydet i Aristofanes\xe2\x80\x99 drama Skyene._NEWLINE_Flere antikke filosofer, innbefattet Herakleides, skrev kommentarer om Trofonios\xe2\x80\x99 kult som n\xc3\xa5 beklageligvis er g\xc3\xa5tt tapt. Trofonios har v\xc3\xa6rt av interesse for klassiske forskere ettersom elvene Lethe og Mnemosyne har n\xc3\xa6re paralleller med Myten om Er i slutten av Platons Republikken; med en rekke orfeusiske gravinskripsjoner p\xc3\xa5 gullblader; og med flere passasjer om Hukommelse og Glemsel i Hesiods Theogonien. De franske Hellfire-klubbene p\xc3\xa5 slutten av 1700-tallet konstruerte en \xc2\xabTrofonios-hule\xc2\xbb med obskure veggmalerier hvor de hadde deres fyllefester. Den tyske filosofen Friedrich Nietzsche kalte seg selv for en \xc2\xabTrophonios\xc2\xbb i forordet til hans Morgenr\xc3\xb6te. Gedanken \xc3\xbcber die moralischen Vorurteile (Daggry), en hentydning til hans arbeid i undergrunnen av moralske fordommer."